Държавен вестник, бр. 6, 2016 г., стр. 20

СТР.  20	
Д Ъ Р Ж А В Е Н  В Е С Т Н И К 	
БРОЙ  6
потребителите, които ползват услугата „от-
веждане“. Към тези количества се прибавят 
и прогнозните количества изразходвана от 
потребителите вода от други водоизточници 
съгласно договора между В и К оператора и 
потребителя.
Чл. 16. (1) Цената за пречистване на от-
падъчни води се образува, като се разделят 
необходимите годишни приходи за услугата на 
прогнозните пречистени годишни количества 
отпадъчни води в зависимост от степента на 
замърсеност, определена от акредитирана 
лаборатория за промишлените и други сто-
пански потребители.
(2) Прогнозните годишни количества 
пречистени отпадъчни води се приемат за 
равни на прогнозните годишни количества 
отведени отпадъчни води от потребителите, 
които ползват услугата „пречистване“.
(3) Прогнозните годишни количества от-
ведени отпадъчни води по ал. 2 се определят 
по реда на чл. 15.
Чл. 17. (1) Цените по чл. 2, ал. 1, т. 4 и 5 
включват разходите за извършване на услу-
гите, които В и К операторите предоставят в 
процеса на присъединяване на потребители 
към водоснабдителните и/или канализацион-
ните системи. Те се изчисляват по изготвена 
от Комисията методика. Предлагат се от 
В и К операторите и се одобряват с решение 
на Комисията. 
(2) Разходите за изграждане на сградни 
отклонения по чл. 2, ал. 1, т. 4 и 5 са за смет-
ка на оператора и не се включват в цените 
по ал. 1.
Г л а в а  ч е т в ъ р т а
ПРОЦЕДУРНИ ПРАВИЛА
Раздел І
Утвърждаване и одобряване на цени
Чл. 18. В едномесечен срок преди подаване 
на заявлението по чл. 19 В и К операторът 
оповестява по подходящ начин в средствата 
за масово осведомяване и на интернет стра-
ницата си предложението си за утвърждаване 
и одобряване на цени.
Чл. 19. (1) В и К операторът подава заяв-
ление до Комисията:
1. за утвърждаване на цени за регулаторния 
период – при прилагане на метода „норма на 
възвръщаемост на капитала“ по чл. 6, т. 1;
2. за утвърждаване на цени или необходими 
приходи за първия ценови период и одобряване 
на цени или необходими приходи за всеки от 
следващите ценови периоди от регулаторния 
период – при прилагане на методите „горна 
граница на цени“ по чл. 6, т. 2 или „горна 
граница на приходи“ по чл. 6, т. 3.
(2) Заявлението по ал. 1 е неразделна част 
от бизнесплана на В и К оператора съгласно 
чл. 10, ал. 3, т. 7 ЗРВКУ.
(3) Заявлението по ал. 1 се подава по обра-
зец, утвърден от Комисията, едновременно с 
представянето на бизнесплана за одобряване 
по реда на Наредбата за регулиране на ка-
чеството на водоснабдителните и канализа-
ционните услуги.
(4) Комисията може да изиска становище 
от органите по чл. 198б от Закона за водите 
по основните цели на бизнесплана и необхо-
димите приходи за тяхното постигане. 
Чл. 20. (1) Към заявлението по чл. 19 се 
прилагат:
1. годишни финансови отчети за последните 
три години, предхождащи представянето на 
бизнесплана с всичките им съставни части, 
изготвени в съответствие с изискванията на 
Закона за счетоводството и приложимите 
счетоводни стандарти, заверени от регистри-
ран одитор;
2. годишни отчетни справки за целите 
на регулаторното счетоводство, изготвени в 
съответствие с правилата и инструкциите на 
Единната система за регулаторна отчетност;
3. технически, икономически и финансо-
ви данни, включително годишни отчети за 
продажбите през трите години, предхождащи 
представянето на бизнесплана, както и всяка 
друга информация, свързана с предлаганите 
за утвърждаване цени;
4. информация по групи потребители, вклю-
чително брой на потребителите, приходи от 
услугите „доставяне на вода на потребителите“, 
„отвеждане на отпадъчни води“ и „пречистване 
на отпадъчни води“, и информация, свързана 
с фактурирането;
5. данни, които са поискани от Комисията, 
необходими за целите на ценообразуването;
6. други данни в подкрепа на подаденото 
заявление, които В и К операторът прецени, 
че следва да се вземат предвид от Комисията; 
7. доказателства за изпълнение на задъл-
жението на В и К оператора по чл. 18;
8. информация за разходите, свързани с 
нерегулираната дейност на В и К операто-
ра – по вид и стойност;
9. анализ на социалната поносимост на 
предложените цени на В и К услуги.
(2) В и К операторите не са задължени да 
предоставят информация, документи и данни 
по ал. 1, които Комисията може да получи 
чрез безплатен достъп до публичен регистър 
или които вече са били предоставени на Ко-
мисията по законоустановения ред. Наличието 
на тези обстоятелства се посочва изрично в 
заявлението по чл. 19.
Чл. 21. (1) В заявлението по чл. 19 В и К 
операторът посочва: 
1. прогноза за очакваните допълнителни 
разходи в реално изражение към датата на 
изготвянето на бизнесплана за всяка от годи-
ните на регулаторния период; допълнителните 
разходи могат да са свързани със:
а) нови активи, които ще бъдат въведени 
в експлоатация през регулаторния период;
б) промяна на разходите вследствие екс-
плоатацията на нови активи;